Peder Adolf Holm

Peder Adolf Holm (født 13. februar 1871 i Lyngør, død 15. juni 1956) var en norsk høyesterettsadvokat og politiker (H, FV).

Holm tok juridisk embedseksamen i 1895. Han drev eget advokatkontor fra 1900, og ble høyesterettsadvokat i 1902. Han var også sensor og eksaminator ved Det juridiske fakultet fra 1908 til 1942.

Holm var involvert i lokalpolitikken i Aker kommune der han bodde, og satt i kommunestyret i periodene 1911–1913 og 1917–1925, fra 1923 også som varaordfører. Holm representerte opprinnelig Høyre, men meldte senere overgang til Høyres samarbeidspartnere i Frisinnede Venstre, og fra 1925 til 1930 var han FVs formann.

P.A. Holms vei på Munkerud i Oslo er oppkalt etter ham.

Referanser 

Norske høyesterettsadvokater
Frisinnede Venstre-politikere
Lokalpolitikere i Aker
Personer fra Tvedestrand kommune
Fødsler i 1871
Dødsfall i 1956